als_Latn dik_Latn tur_Latn
Franca kampione e Europës në basketboll
Kampionati Evropian i basketbollit lëshoi sonte siparin. Në takimin final ndërmjet Francës dhe Lituanisë, francezët ishin më të mirë se lituanët (80:66) dhe ia dolën të fitojnë medaljen e parë të artë në kampionatet evropiane të basketbollit. Deri tash ishin dy herë finalistë, por nuk ia patën dalë asnjëherë të stolisen me medalje të arta.
Pas fitores dramatike dhe me meritë në gjysmëfinale kundër Spanjës, francezët llogariteshin favoritë për këtë finale. Kësaj radhe nuk shkëlqeu Tony Parker, sikurse në disa takime të tjera, por pati angazhim të madh të të gjithë basketbollistëve francezë dhe rezultati nuk mungoi. Në fund, dallimi i madh në pikë (14pikë) tregon për forcën e francezëve.
Në takimin që u zhvillua para finales, Spanja mposhti bindshëm (për herë të dytë në këtë eurobasket) Kroacinë, me rezultat bindës 92:66 dhe kësisoj, pas dy medaljeve të arta në katër vjetët e kaluar, u detyruan të kënaqen me medaljen e bronztë.
Kroacia ishte deri diku e barabartë me spanjollët deri në minutën e 16-të, kur udhëhoqi shkurt 28:27, por pastaj spanjollë me lojë më të saktë arritën në 92:66.
Te spanjollët më i disponuari ishte Sergio Llull me 21 pikë, Marc Gasol i shtoi 17 pikë dhe 8 kërcime, kurse Victor Claver edhe 16 pikë dhe 6 kërcime.
als_Latn als_Latn als_Latn als_Latn als_Latn als_Latn